Але такі пункт погляду дазваляе лепш зразумець сэнс Свята. У гэты свет, поўны несправядлівасці, пакутаў і далёкі ад дасканаласці, прыйшоў Сам Бог. Прыйшоў непрыкметна - нарадзіўся сярод ночы ў цёмным і смярдзючым хлеве. Прыйшоў, каб стацца адным з нас. Каб прайсці пакуты разам з намі. Каб памерці цяжкай смерцю на крыжы – і праз гэта надаць сэнс нашаму гаротнаму жыццю. Бо толькі вера ў Ісуса Хрыста, Нараджэнне Якога мы адзначаем гэтымі днямі, можа правесці нас з недасканалага гэтага свету да Нябеснага Валадарства, дзе ўжо не будзе ані слёзаў, ані смутку. Са святам! Няхай Ісус, Які ёсць Дарога, Праўда і Жыццё (Яна, 14,6), дабраслаўляе вашую дарогу да Неба!